Case ID: 1099079
Sentence 30: Apellyasiya Məhkəməsi tərəfindən müəyyən edilmişdir ki, Azərbaycan Respublikasının Nazirlər Kabinetinin “Torpağın alınmasını zəruri edən dövlət ehtiyacının və həmin torpağı alan orqanın müəyyən edilməsi barədə” 51 nömrəli, xx xxxxxx 2018-ci il tarixli qərarına əsasən Bakı şəhərinin Yasamal rayonu ərazisində vətəndaşlara məxsus X1, X2, X3 və X4 küçələri arasındakı ərazidə 1130 ədəd, Nəriman Nərimanov prospekti, İsmayılbəy Qutqaşınlı, Bəşir Səfəroğlu və Mirzaga Əliyev küçələri arasındakı ərazidə 880 ədəd, ümumilikdə 2010 yaşayış və qeyri-yaşayış obyektlərini Bakı şəhərinin “Baş Planı”na uyğun olaraq, dövlət əhəmiyyətli kommunikasiya xətlərinin çəkilməsi məqsədi ilə dövlət ehtiyacları üçün alan orqan Cavabdeh müəyyən edilmiş, Daşınmaz Əmlakın DövlətReyestri Xidmətinin 1 saylı Bakı Ərazi İdarəsi tərəfindən təqdim edilmiş “Daşınmaz əmlakın təsvirinə, dövlət qeydiyyatına alınmış hüquqlara və onların məhdudlaşdırılmasına (yüklülüyünə) dair dövlət reyestrindən arayışa əsasən ünvan 4 küçəsi, dalan 2, 6 ünvanda yerləşən fərdi yaşayış evinin 1/10 hissəsi üzərində İddiaçı1, X11 və İddiaçı3 Murtuz qızının xüsusi mülkiyyət hüququ daşınmaz əmlakın dövlət reyestrində qeydiyyatdan keçmiş, iddiaçılara məxsus yaşayış evi Azərbaycan Respublikası Nazirlər Kabinetinin istinad olunan 51 saylı, xx xxxxxx 2018-ci il tarixli qərarının təsiri altına düşdüyündən, Cavabdeh tərəfindən alınan hər bir əmlakın qiymətləndirilməsi məqsədləri üçün müstəqil qiymətləndirici cəlb etmiş, "xxxx" MMC-nin “Qiymətləndirmə Aktı”na əsasən Azərbaycan Respublikası Nazirlər Kabinetinin 51 nömrəli, xx xxxxxx 2018-ci il tarixli qərarına uyğun olaraq, Cavabdeh tərəfindən dövlət ehtiyacları üçün alınan, ünvan 4 küçəsi, dalan 2, 6 ünvanında yerləşən paylı mülkiyyətdə olan (N-64-260A şərti kodu ilə işarələnmiş) daşınmaz əmlakın faktiki mövcud olan sahəsi, müstəqil qiymətləndirici qismində cəlb edilmiş "xxxx" MMC tərəfindən, həmin ünvanda evin dövlət ehtiyacları üçün alınması ilə əlaqədar iddiaçıların hər birinin xüsusi mülkiyyətində olan əsas sahənin 16,88 kv.m olması müəyyən edilmiş, hər kv.m sahəsi üçün 416,67 manat, Azərbaycan Respublikası Prezidentinin xx xxxxxx 2007-ci il tarixli, 689 saylı Fərmanı ilə nəzərdə tutulmuş 20 faiz əlavə olunmaqla hər kv.m üçün 500 manatdan 8.440 manat kompensasiya hesablanmış, iddiaçılar yaşayış evinin digər paylı mülkiyyətçilərinə yaşayış sahəsinin hər kv.m-i üçün 1500 manat olmaqla, kompensasiya ödənilməsinə istinadla hazırki iddia ilə məhkəməyə müraciət etmişlər, dövlət ehtiyacları üçün alan orqan Cavabdeh qarşılıqlı iddiasında cavabdehlərə (ilkin iddiaçılara) 16,88 kv.m-ə görə hər kv.m-in dəyəri 800 manat olmaqla, 13.504 manat məbləğində kompensasiyanın müqabilində daşınmaz əmlakın əldə olunmasının təsdiq edilməsini və istifadə hüququna xitam verilməsini xahiş etmişdir.